Diari Oficial de la Generalitat Valenciana


Sumari del DOGV 4334, del 12-09-2002 (2002/9672)

Informació pública de les bases específiques de la plaça de peó de servicis generals de l'oferta pública d'ocupació de 2002.
----------------------------------------------------------------------------------------------------------------------------

### Dades del document

Número de DOGV
:   4334

Data del DOGV
:   12-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9672


Data del document
:   02-09-2002

Organisme emissor
:   Ajuntament de Castelló de Rugat

Tipus de document
:   Convocatòria

Descriptors 

:   * administració local
    * peó
    * concurs administratiu

Informació pública de les bases específiques de la plaça de peó de servicis generals de l'oferta pública d'ocupació de 2002. [2002/M9672]
  
L'alcalde, el dia 2 de setembre de 2002, ha dictat la següent resolució:
  
«Atesa l'oferta pública d'ocupació d'aquest Ajuntament per a l'any 2002
  
Ateses les competències establertes per la Llei 7/1985, de 2 d'abril, Reguladora de les Bases del Règim Local i concretament el seu article 21 (modificat per la Llei 11/1999, de 21 d'abril) que establix la competència de l'alcalde per a aprovar les bases de les proves per a la selecció del personal, resolc:
  
Primer
  
Aprovar les bases generals que han de regir la convocatòria de les proves selectives per a l'accés als llocs de treball del personal laboral vacants en la plantilla municipal a què es referix l'oferta pública d'ocupació de 2002, i que són les aprovades per la Conselleria de Justícia i Administracions Públiques, el text íntegre de les quals ha estat publicat en el Diari Oficial de la Generalitat Valenciana número 1.926, de data 17.12.1992 i en el Butlletí Oficial de la Província de València número 9, de data 12.01.1993. Aquestes publicacions són les que serviran en aquest cas tret de les bases modificades puntualment per l'ajuntament, que són les següents i que queden redactades així:
  
- Base tercera: l'apartat 3.1 c) queda redactat així:
  
c) Haver fet els 18 anys i no excedir d'aquella edat en què en falten menys de 10 per a la jubilació forçosa per edat, fixada als 65 anys, tret del que disposen les bases específiques que s'aproven.
  
- Base novena: s'hi suprimix l'últim paràgraf de l'apartat 9.1.1
  
- Base quinze: impugnació i revocació de la convocatòria. 15.2. En qualsevol moment, sempre abans que els aspirants presenten les sol·licituds, l'òrgan competent podrà modificar o deixar sense efecte les convocatòries mitjançant l'adopció de l'acord corresponent, que es publicarà en la forma prevista en la base següent.
  
- Base setze: de conformitat amb la disposició derogatòria de la Llei 30/1992 de 26 de novembre, totes les referències contingudes en el text de les bases generals, aprovades per la Resolució d'1 de desembre de 1992, del director general d'Administració Local, als articles de la llei de procediment administratiu de 17 de juliol de 1958, en allò expressament derogat per aquella, es consideraran referides a l'article de la nova llei que regula les mateixes matèries del procediment administratiu comú.
  
Segon
  
Aprovar les bases específiques de la plaça de peó de servicis generals prevista en l'oferta pública d'ocupació de 2002i que són les següents:
  
Bases específiques de les places de l'oferta pública d'ocupació de 2002.
  
Peó de servicis generals. Laboral.
  
Primera. Objecte
  
L'objecte d'aquesta convocatòria és la provisió, pel procediment de concurs oposició, d'una plaça de peó de servicis generals, vacant en la plantilla d'aquest Ajuntament, de naturalesa laboral, pertanyent a la categoria de peó, homologat al grup E, nivell 10, de funcionaris d'aquest Ajuntament.
  
Les funcions del lloc de treball són:
  
Manteniment i reparació de vials, xarxa d'aigua potable i enllumenat públic, jardins i clavegueram de la població.
  
Manteniment, conservació i tractament d'arbres i plantes als jardins públics.
  
Manteniment d'edificis i instal·lacions de propietat municipal.
  
Manteniment dels vehicles i utillatge de propietat municipal.
  
A més d'aquestes comeses específiques que en cap cas tenen el caràcter d'úniques i exclusives a desenvolupar, es tindrà l'obligació de realitzar qualsevol altre tipus de treball dotat amb el mateix nivell retributiu que podrà ser manat discrecionalment per l'Ajuntament segons les necessitats dels servicis i de les variacions, modificacions i supressions d'aquest. En tals supòsits seran destinats a altres funcions de nivell retributiu equivalent, de forma que, en definitiva, la seua jornada laboral i el període de vacances estiga en igualtat de condicions amb els altres treballadors d'idèntic nivell.
  
Segona. Requisits
  
A més dels requisits establerts en les bases generals per a poder participar en les proves per a aquesta plaça haurà de reunir els següents:
  
- Estar en possessió del certificat d'escolaritat o equivalent.
  
- Coneixement del valencià, nivell elemental, que s'acreditarà mitjançant certificació expedida per la Junta Qualificadora de Coneixements de Valencià. Aquest requisit haurà de complir-se amb la presentació del certificat corresponent en el moment de presentar la instància de la sol·licitud per a prendre part en les proves, o bé estar en condició de poder acreditar el certificat a la finalització de les proves.
  
Tercera. Drets d'examen
  
S'ingressarà la quantitat de 15 euros en concepte de drets d'examen i de formació de l'expedient en la forma que establixen les bases generals.
  
Quarta
  
a) Fase de concurs.
  
Abans de realitzar-se la fase d'oposició, el tribunal procedirà a la valoració dels mèrits presentats pels aspirants d'acord amb el barem següent:
  
Titulació acadèmica superior (com a màxim en un grau) a Graduat Escolar:1 punt
  
Experiència laboral acreditada en alguna o algunes de les feines que s'inclouen com a funcions pròpies del lloc de treball relacionades en la base 1ª: 0,3 punts per mes, amb un màxim de 3 punts
  
Altres mèrits, a judici del tribunal, fins a un màxim de 2 punts.
  
b) Fase oposició
  
Exercicis de l'oposició. Constarà dels següents exercicis:
  
Primer exercici:
  
Constarà de dos parts:
  
1ª. Consistirà en una prova escrita de coneixements generals sobre els següents temes:
  
La Constitució espanyola de 1978
  
L'Estatut d'Autonomia de la Comunitat Valenciana
  
El municipi: organització i funcionament al municipi de Castelló de Rugat.
  
La comarca de la Vall d'Albaida.
  
Cultura i història del País Valencià i de Castelló de Rugat.
  
2ª. Consistirà en la redacció d'un escrit determinat pel tribunal on es valorarà l'ortografia, presentació i claredat expositiva.
  
Segon exercici.
  
Consistirà a realitzar proves pràctiques determinades pel tribunal i relacionades amb la plaça objecte de la convocatòria.
  
Tercer exercici.
  
Consistirà en una entrevista amb el tribunal en la qual es valoraran els coneixements generals, el coneixement del funcionament de l'Ajuntament i la capacitat de l'opositor.
  
Quinta. Composició del tribunal
  
Presidenta: la regidora delegada de personal i administració .
  
Vocals:
  
- La regidora de servicis
  
- Un tècnic municipal designat per l'alcalde
  
- Un representant dels treballadors de l'Ajuntament
  
- Un representant de la Generalitat Valenciana .
  
Secretari: el de la corporació o persona en qui delegue.
  
Tercer
  
Exposar públicament les bases mitjançant la publicació en el Butlletí Oficial de la Província de València i en el Diari Oficial de la Generalitat Valenciana i l'extracte de l'acord aprovatori en el Boletín Oficial del Estado.»